C 214/178
RO
Jurnalul Oficial al Uniunii Europene
16.6.2023
Marți, 17 ianuarie 2023
Amendamentul 12 Propunere de regulament Considerentul 22 Textul propus de Comisie (22)
Amendamentul
Pentru a reduce întârzierile în prelucrarea notificărilor în legătură cu expedierile de deșeuri și pentru a facilita schimbul de informații între autoritățile relevante, este necesar ca emiterea și schimbul de informații și date referitoare la expedieri individuale de deșeuri în interiorul Uniunii să se realizeze prin mijloace electronice.
De asemenea, este necesar să se confere Comisiei competența de a stabili cerințele procedurale și operaționale pentru punerea în aplicare a sistemelor care asigură transmiterea și schimbul electronic de informații (cum ar fi interco­ nectivitatea, arhitectura și securitatea).
În plus, este necesar să se acorde suficient timp autorităților compe­ tente din statele membre și operatorilor economici pentru a se pregăti pentru trecerea de la o abordare pe suport de hârtie, astfel cum se prevede în Regulamentul (CE) nr.
1013/2006, la o abordare care vizează schimbul electronic de informații și documente.
Prin urmare, această nouă obligație ar trebui să devină aplicabilă după 24 de luni de la data aplicării prezentului regulament.
(22)
Pentru a reduce întârzierile în prelucrarea notificărilor în legătură cu expedierile de deșeuri și pentru a facilita schimbul de informații între autoritățile relevante și operatorii economici, este imperios ca emiterea și schimbul de informații și date referitoare la expedieri individuale de deșeuri în interiorul Uniunii să se realizeze prin mijloace electronice.
Sistemul central și sistemul național ar trebui să fie interconectate și pe deplin operaționale.
Pentru a facilita reducerea întârzierilor, este esențial ca aceste sisteme să permită schimbul de documente și să conțină o bază de date care poate fi integral consultată cu informații referitoare la expedie­ rile de deșeuri.
De asemenea, este necesar să se confere Comisiei competența de a stabili cerințele procedurale și operaționale pentru punerea în aplicare a sistemelor care asigură transmiterea și schimbul electronic de informații (cum ar fi interconectivitatea, arhitectura și securitatea).
În plus, este necesar să se acorde suficient timp autorităților competente din statele membre și operatorilor economici pentru a se pregăti pentru trecerea de la o abordare pe suport de hârtie, astfel cum se prevede în Regulamen­ tul (CE) nr.
1013/2006, la o abordare care vizează schimbul electronic de informații și documente.
Prin urmare, această nouă obligație ar trebui să devină aplicabilă după 24 de luni de la data intrării în vigoare a prezentului regulament, iar înainte de acest termen, accesul la sistemul central, în versiunea sa finală, ar trebui să fie acordat autorităților pertinente în scopul testării și învățării.
Amendamentul 13 Propunere de regulament Considerentul 22 a (nou) Textul propus de Comisie
Amendamentul (22a) Autoritățile competente ar trebui să garanteze că există
și sistemul electronic prevede și alte proceduri, ca măsură de precauție.
În cazul unei avarii temporare la sistemul central, datele ar trebui să rămână protejate și accesibile, iar procedurile legate de expedierile de deșeuri ar trebui efectuate fără întârzieri inutile.